Jeg er blandt de sidste fire.
Jeg hører til her, og jeg er klar til at give alt, hvad jeg har.
Uheldigvis føler jeg, at jeg er alene på en ø,
men jeg har en stor fordel lige nu.
Jeg kender til et hint om millionæren, som ingen anden kender til.
Jeg begynder en solojagt og finder ud af millionærens identitet nu,
og jeg vinder en million dollars.
Desværre ved jeg ikke, hvor jeg står henne herinde.
Alliancer er vigtige i den her slags spil, men jeg tror, at Kat er millionæren.
Hun løj os op i ansigtet og narrede os alle.
Jeg skal bevise, at Kat har pengene,
så jeg kan finde en måde at stjæle dem fra hende.
Jeg vil så gerne have de penge.
I det her spil har jeg forsøgt at lave sjov og få venner,
og det var en strategi,
men nu må jeg tage kontrol over mit eget spil.
Jeg er meget opmærksom og glemmer ikke meget.
Min datter gav mig en notesbog,
og jeg har faner, hvor jeg har fremhævet alles navne
og skrevet ting om dem, idet spillet er skredet frem.
Jeg forlod mit job og min familie for at være med her,
og mit job er at vinde pengene.
Nu gælder det.
Hvem havde troet, at underdoggen endte i top fire?
Og jeg har en million dollars i min æske.
Jeg skal bare beholde pengene i lidt længere tid,
og heldigvis tror jeg ikke, at nogen mistænker mig,
og jeg føler ikke, at jeg har fjender,
men Kat er en seriøs modstander.
Hun er villig til at lyve, snyde og spille beskidt,
så jeg skal være opmærksom og være på vagt,
for jeg vil have en million dollars med hjem til Arkansas.
-Bagværk og frugt. -Det er sødt i dag.
-Godmorgen. -Godmorgen.
Må jeg bede om noget frugt?
Jeg har gemt på dette hint i det, der føles som en evighed.
Millionæren ejede en tøjbutik og elsker mode.
Det gør mig til et oplagt mål.
Men jeg fandt på et falsk hint.
Når man ønsker sig et lykketræf,
er der vindere og tabere, men husk dem, der kom til kort.
Daisy kendte til det og afslørede mig.
Hintet var løgn. De fandt på det.
Det får mig til at se meget mistænkelig ud,
og det gør mig til et mål,
men kun jeg kender til det hint,
så jeg bruger det til at finde millionæren med sikkerhed,
genvinde folks tillid og rense mit navn.
-Det føles sært. -Ja.
-Vi er fire tilbage. -Fire personer.
Hvad foregår der?
På det her tidspunkt må vi ikke tage fejl igen.
Jeg tror ikke, at flotte Nick har dem.
Han gjorde for meget til middagen for en, der har pengene.
-Må jeg bede om noget frugt? -Ja.
Pengene er måske i Kalebs æske,
men min mavefornemmelse siger mig, at Kat har pengene.
Kat snød os med det fiktive hint
og alle planerne og kaosset.
Det er noget, en millionær ville gøre.
Gæster.
Hej.
Godmorgen. Ingen har vel fået nogen søvn.
Du har ret.
Vores millionær er skjult i sine løgne, mens tiden fortsat går.
Fanger I dem? Eller går de stille og roligt sejren i møde?
Om lidt foregår den næstsidste gæsteaktivitet.
Vinderen af aktiviteten kommer ikke ind i trofærummet.
I stedet vælger vinderne en gæst fra det tabende hold,
som skal hjem til den sidste eliminationsmiddag.
Når vi har de tre sidste gæster, spiller vi det afgørende spil,
og en af jer tjekker endelig ud af The Stag
og er en million dollars rigere.
Få jeres flotteste pooltøj på og mød mig på dækket.
God jagt.
-Det opmuntrer mig aldrig. -Nej.
Den her aktivitet er den hidtil vigtigste.
Jeg føler mig godt tilpas,
men hvis jeg taber nu, kan jeg gå tomhændet hjem.
Er det nyt?
De her er nye.
Velkommen til jeres gæsteaktivitet.
En test af hukommelse, teamwork og problemløsning.
Jeg kalder det dødspoolen, for det lyder sejt.
Først skal I deles op i hold på to.
Holdene er vigtigere end nogensinde.
Der har aldrig stået mere på spil i den her aktivitet.
Det vindende hold vælger en fra det tabende hold, som skal hjem.
Jeg ved, at jeg ser mistænkelig ud.
Jeg tror ikke, nogen stoler på mig, så jeg skal vinde den her aktivitet.
-Vildsvinet, Lauren. -Jeps.
Og Laurens holdkammerat er…
…giraffen, Nick.
Kat og Kaleb er på det andet hold.
Måske har I bemærket, at jeg har lagt nye fliser.
For at spare på udgifterne skal I hjælpe til.
I bunden af poolen er der to identiske, men ukomplette puslespil.
Hver hold har en løser og en lægger.
Løserne samler fliser fra deres tildelte sektion.
Læggerne bruger de fliser til at fuldføre puslespillet.
Her er problemet.
Ud af de mange fliser, I kan tage,
kan kun 16 af dem fuldføre puslespillet.
De korrekte fliser indeholder sandheder. Resten er attrapper.
Hvis jeres puslespil indeholder attrapper,
skal de fjernes og erstattes med de korrekte fliser.
Det første hold, der løser puslespillet, vinder spillet.
Del jer op i jeres hold og tal om,
hvem der skal være løseren, og hvem der skal være læggeren under vandet.
-Jeg tror, jeg ville være god til det. -Okay.
Du er god til at løse gåder.
Skal jeg finde ud af fliserne, og du lægger dem?
Det tror jeg.
På bagsiden af fliserne står der noget sandt eller falsk,
som jeg skal løse.
Jeg indser hurtigt, at det er en fordel, at jeg er lidt af en stalker.
-Vi kan gøre det her. -Ja.
Det går godt.
Gæster, lad os fikse min pool.
-Afsted. -Afsted.
"Natalie var forhørsleder."
"Umeko er født i 1999."
Ræk mig den.
"En af dyrenøglerne er en zebra." Det passer ikke.
Først vender jeg dem, som er forkerte.
Altie var ikke 55 og skilt.
Jeg er 54. Jeg er gift.
Dem, jeg ved, er rigtige.
"Hunter lever af at spille poker." Det er sandt.
Dem lægger jeg på bordet, så flotte Nick kan placere dem.
"Tarek røg ud som den tredje."
"Umeko er født i 99." Ja, det er hun.
Jeg synes, at det går virkelig godt.
"Altie var tigeren."
Brikkerne er korrekte. Det hele passer sammen.
"Peter havde anker-broche på." Ja.
Jeg håber bare, Kaleb rækker mig de rigtige fliser,
og jeg prøver at gøre det så hurtigt som muligt.
Lauren er dygtig. Hun er meget klog.
"Kasey løj under dykkeraktiviteten."
Det var løgn.
Ja.
Så jeg faktatjekker ikke det, Lauren giver mig.
Jeg stoler på, at det er sandt.
Jeg lægger dem bare og laver det her puslespil.
"Hunter var på Team Twisty." Ja.
Twist.
Ja. Det ser godt ud.
Vi mangler fire brikker.
Afsted.
Efter jeg havde alle fliserne, som jeg vidste var korrekte,
begyndte jeg at tvivle på dem, jeg ikke var sikker på.
"Der blev serveret laks til første elimination." Det var fisk.
Jeg må bare være hurtig og håbe, at jeg rammer plet.
Græd Tarek, da Altie røg ud?
-Sikkert. -Jeg ved det ikke.
Okay.
"Under dykkeraktiviteten så Kasey en alligator med monokel på."
Ræk mig den.
Når I har løst puslespillet,
fortæller jeg jer, om I har nogen attrapper.
I så fald skal de byttes med de korrekte fliser, før I er færdige.
"Kasey var en mus." Jeg ved det ikke.
Kaleb og Kat er næsten færdige. Mit hjerte hamrer.
"Lauren T. sagde 'au revoir.'"
"Lauren T. boede i Australien i to år." Muligvis.
-Jeg boede i Australien i et år. -Mangler du den?
Peter! Vi er færdige!
For guds skyld.
Kaleb og Kat. Det er ikke korrekt.
I har to falske fliser.
-Pokkers. -Det er okay.
Sørens.
Undskyld.
Jeg indså straks, at Lauren T. ikke havde boet i Australien.
"Melissa sigtede på Tarek." Måske.
"Kasey var musen." Var Kasey musen?
-Det passer vist. -Næsehornet.
Hey!
Kom så.
Færdig.
Nick og Lauren, det er forkert. I har én forkert flise.
Pokkers.
Lauren T. var musen.
For pokker.
Lauren T. var musen. Det gik lige op for mig.
Ræk mig den.
Hvert hold skal erstatte én flise med en korrekt flise.
"Melissa sigtede på Tarek." Det er nok den.
Melissa havde lyserød kjole på. Lyserød eller blå.
Kom så.
Færdig.
Nick og Lauren. Det er korrekt.
Vi gjorde det!
Godt gået.
-Åh gud. -Giv mig et kram.
-Jeg er helt våd. -Sådan.
Du milde.
Du var god.
-Vi er i top tre. -Sådan.
Det er vildt.
Nu skal Lauren og jeg beslutte at sende en hjem
blandt Kat og Kaleb til eliminationsmiddagen i aften.
Hvad gør vi?
Du har ikke pengene?
-Niks. Eller dig. -Jeg har dem ikke.
-Kat har pengene, ikke? -Ja.
Det var beskidt spil. Vælger vi personen, der har dem?
-Hvad tænker du? -Det må vi.
-Så kan en af os få dem. -Eller vi ved, hvem der har dem.
Vi er nået så langt, og alle må prøve at få pengene.
Ja.
Jeg tror, hun har pengene.
-Vi kan sende Kaleb hjem. -Nej, målet må være at få millionæren ud.
Lad os sende Kat hjem.
Lauren og jeg tror, at Kat har pengene lige nu.
Det kan være en fordel at få millionæren med videre.
Men Lauren er vist uenig.
Hun vil hellere have millionæren ud og starte på en frisk.
Ja, vi ser forskelligt på det.
Vi afgør i det mindste selv vores skæbne.
Jeg har spillet et fantastisk spil, men nu kan jeg blive sendt hjem.
Men Kat har opført sig skummelt, og ingen forstår hvorfor.
Så det må jeg udnytte og overbevise Nick og Lauren om,
at Kat er millionæren og må ud.
Åh nej, hun græder.
Det bliver sværere, end jeg troede.
Den her udfordring vil man ikke tabe.
Det er surt.
Jeg gav alt, hvad jeg havde i mig.
Og medmindre jeg kan overbevise Nick og Lauren om,
at Kaleb er en meget større trussel, end jeg er, ryger jeg hjem.
Du var utrolig.
-Undskyld. -Nej.
-Du var utrolig. -Tak.
-Du var utrolig. -Undskyld. Jeg gjorde mit bedste.
Du skal ikke undskylde. Du gjorde det fantastisk.
Det skal du ikke undskylde for.
Tak.
Jeg er bare skuffet.
Det er ikke sjovt længere.
Tillykke, Nick og Lauren.
I er sikret en plads i slutspillet som en del af top tre. Godt gået.
I får også det uheldige privilegie at skulle vælge en fra det andet hold,
der skal tjekke ud.
Kat og Kaleb, I er begge i fare for at blive elimineret.
Vi ses til den sidste eliminationsmiddag i aften.
Jeg holder af Kat.
Kat har været en fantastisk allieret, men enten jeg eller Kat skal hjem.
Så jeg må bruge hele værktøjskassen
for at sikre mig, at jeg kommer i top tre.
Hvis jeg må spille beskidt, gør jeg det.
Jeg elsker Kaleb, men vi er nået dertil, hvor jeg vil gøre alt for at vinde.
Jeg har et hint, ingen kender til.
-Hej. -Hej.
Hvis jeg kan bevise med sikkerhed, at Kaleb er millionæren,
så de ikke kan stole på ham,
kan jeg måske overleve og være med i sidste runde.
Hvordan har du det?
Jeg er virkelig nervøs. Jeg kan ikke finde hoved og hale i det.
Det er vores sidste dag sammen. Fortæl mig alt om dig.
Føler du, at du er en almindelig far? Eller føler du,
at du dyrker dine hobbyer og løber risici?
Man kan ikke løbe mange risici, hvor jeg bor.
Du løber ikke risici.
Jeg løb en risiko, da jeg ikke tog et almindeligt job
og startede en ejendomsmæglervirksomhed.
Du droppede bare dit almindelige job?
-Ja. -Wow.
Jeg fik min licens, og alle sagde, jeg var skør,
men jeg har kunnet leve af det i snart tyve år.
Er du interesseret i mode?
-Nej. -Derhjemme?
Derhjemme elsker min kone… Hun er så…
Det er underligt.
Vi har lige tabt, og nu spørger hun mig ind til mode.
Hun ofrer meget for, at vi kan bo, hvor vi gør,
så vi har ikke walkinclosets eller…
Men hun beklager sig aldrig.
Vent lige.
Måske fik Kevin og Kat et hint.
Jeg har på fornemmelsen, at hintet omhandler mode.
Min kone og jeg ejede faktisk en tøjbutik.
Så jeg kommer aldrig til at indrømme noget om mig og mode.
Derhjemme har jeg… Det er pinligt,
men jeg har Wrangler-jeans
og omkring 20 True Classis-T-shirts.
Så nej, jeg er ikke med på moden. Jeg slider tøjet op.
Jeg talte med cowboy Kaleb.
Og der er intet der. Manden har ét par bukser.
Jeg aner ikke, hvem hintet passer på,
men det er lige meget, for det er mig eller Kaleb, der skal hjem.
Jeg skal lægge en ny plan for at få Nick og Lauren til at redde mig og ikke Kaleb.
Jeg er sulten, men alligevel ikke.
Det er indviklet. Vi har været her i otte år og otte minutter.
Hvad passer egentlig?
Der er to måder, Nick og Lauren kan stemme på.
De kan stemme, så de kender millionæren blandt de sidste tre.
De kan også sende millionæren hjem,
så pengene måske ender i deres æske
før den sidste runde, for penge er lig med magt nu.
Min plan er at finde ud af, hvad Nick og Lauren tænker.
Kan du fortælle mig om jeres strategi, når I skal sende en hjem?
Det handler mere om, hvor vi tror, pengene er henne,
for jeg frygter, at hvis vi lader den person være,
kan jeg ikke få dem, og hvad var pointen så?
Hvis vi stemmer millionæren ud,
har jeg 33 % chance for at få dem ved en tilfældighed.
Jeg vil gerne give mig selv en chance.
Perfekt.
Nu ved jeg, at jeg må overbevise dem om, at jeg ikke er millionæren.
Og jeg er ikke nået hertil for bare at være nået hertil.
Jeg gik glip af min brors bryllup for det.
Jeg giver ikke op, fordi jeg har ryggen mod muren.
Jeg tog hertil for min families skyld.
Jeg skal ikke hjem.
-Kan vi snakke? -Ja.
-I skal også spille spillet. -Ja.
Der er to muligheder. Jeg ved ikke, hvad I vælger, og det må I om.
Ja. Det er vanskeligt i forhold til det taktiske.
Jeg ved det ikke.
Nick og Lauren har kontrol over min skæbne lige nu.
Jeg har et fint forhold til Lauren,
men jeg må arbejde på Nick.
Den eneste ammunition, jeg har lige nu, er Kats opførsel de sidste par dage.
Og jeg kan sige, at hun måske modtog et hint
og ikke sagde det til nogen.
Jeg vil sige, at det beviser, hun er millionæren.
Og forhåbentlig sender de hende hjem og sender mig i top tre.
-Nå, men det med hintet. -Ja.
Jeg er ikke 100 % sikker, men efter spillet talte jeg med Kat,
og hun antydede, at hun faktisk modtog et hint.
Og hun sagde intet.
Altså, tror du…
-Hintet handlede nok om hende. -Jeg ved det ikke.
Hun fandt på et hint med Kevin. Fik hun immunitet? Jeg ved det ikke.
Men der er stor sandsynlighed for, at hun fik et hint.
Ja.
-Men jeg klapper i. -Nej, tak for det.
Jeg ved det ikke.
Jeg tror, Kat har pengene lige nu.
Når vi er tre tilbage,
vil jeg give mig selv 33 % chance for at modtage de penge
og så vidt muligt afgøre min egen skæbne.
Det besværlige ved planen er, at det ikke kun afgøres af mig.
Jeg må håbe, at flotte Nick og jeg kan blive enige om valget.
Jeg har taget fejl før, men jeg tror, Kat har pengene.
I så fald vil jeg i top tre sammen med hende
og stjæle dem fra hende til sidst.
Men Kat gemmer åbenbart det rigtige hint, hun modtog.
Måske er det løgn, eller det peger på en bestemt person.
Hvis hun har tænkt sig at afsløre det, kan det skabe kaos.
De her middage har altid gemt på overraskelser.
Gæster, velkommen til jeres sidste eliminationsmiddag.
Nick og Lauren.
Sammen skal I stemme på den, I mistænker for at have pengene.
Vedkommende gæst bliver straks elimineret.
Men der er et tvist mere.
Hvis millionæren overlever aftenens eliminationsmiddag,
får vedkommende en fordel i den næste og sidste aktivitet.
Lad os komme i gang. Hvem vil gerne starte?
Alle er virkelig flotte. Det er vel sidste gang, jeg siger det.
Alle fortjener at være her,
og det bliver ikke en nem middag for nogen.
Jeg har det forfærdeligt.
Jeg vil hellere sidde på den anden side af bordet.
Selvom I nok heller ikke har det super,
har I det bedre end os lige nu.
Men tidligere i spillet gik Kevin og jeg til trofærummet, og jeg fik et hint.
Og det har jeg holdt for mig selv.
Hintet, Peter gav mig,
var, at millionæren ejede en tøjbutik og elsker mode.
Folk her har ofte rost min tøjstil.
Og hvis jeg sagde hintet højt, ville folk tro, at det var mig.
Derfor sagde jeg det ikke.
Og jeg deler det nu,
fordi jeg ikke er millionæren.
Hvis I vil have dem ud, så stem ikke på mig.
Det er ikke mig.
Det kan jeg love jer.
Kat havde et hint, og hun havde det i al den tid.
Og hun sagde det ikke.
Hun satte os alle i fare.
Til hvilken nytte?
Fordi hintet implicerer hende. Og hun beskyttede sig selv.
Vi oplevede den mest grusomme eliminationsmiddag nogensinde.
Uskyldige røg hjem.
Forhåbentlig giver det mig en chance for at komme med jer og få en mulighed.
Hvis det er ligegyldigt,
har jeg ikke en chance.
Så tager jeg til Lead Hill i Arkansas.
Og kysser min kone.
Og så nyder jeg resten af mit liv.
Men jeg vil gerne have muligheden for at afslutte spillet
med to personer, som jeg vil afslutte det med.
Jeg må bare håbe, at I tager mig med jer.
Jeg ved, at jeg ser mistænkelig ud.
Det ved jeg godt.
Jeg er ked af, at jeg løj for jer.
Men det resulterede i, at I tre nåede hertil.
"Uskyldige" røg hjem. Tre andre her er uskyldige og kunne være røget hjem.
Kat og Kaleb har begge fortalt os, hvorfor de skal blive på The Stag.
Jeg giver Nick og Lauren mulighed for at tale om deres beslutning.
Følg Kat og Kaleb til mit kontor.
-Hvad foregår der? -Kaos.
Det var vildt. Hun hentydede konstant til det.
-Har han dem? -Det ville være vildt.
Hun havde en god historie.
Hun overbeviste ikke mig.
Jeg ved ikke, om hintet er ægte.
-Har hun dem? -Det modsatte ville overraske mig.
Ja.
Vil du helst have millionæren ud, eller skal vi vide, hvem millionæren er?
Få millionæren ud. Intet har ændret sig for mig.
Men det er godt at vide, hvor pengene er.
Det vil jeg gøre.
Det gavner os mere at starte på en frisk.
Tiden er inde.
Følg gæsterne tilbage til bordet.
Nick og Lauren,
I skal stemme på den person, I mistænker for at have pengene.
Og I skal stemme med én stemmeseddel.
Gæsten, I vælger, bliver straks elimineret.
Vi åbner æsken og ser, om de er millionæren.
Hvis I stemmer millionæren ud, rykkes pengene til en vilkårlig æske,
inden slutspillet går i gang.
Stem nu.
Jeg tror stadig, at Kat har pengene.
Så jeg vil have Kat med videre, selvom det er hårdt at sende Kaleb hjem.
Men det er også farligt. Kat er en god spiller.
Og jeg stoler ikke på hende.
Det er en fordel i finalen at vide, hvem der har pengene.
Det er svært.
Stemmen er afgivet.
I denne pose ligger nøglen fra den gæst, der skal hjem.
I har valgt
tyren.
Kat.
Kat, du spillede tappert.
Åbn venligst din æske med din nøgle
og vis os indholdet.
I ville vist gerne se millionen.
Samme her.
Hold nu op.
Jeg beklager, men din tid på The Stag er slut.
Farvel, Kat.
-Farvel. Det var en fornøjelse, Peter. -I lige måde.
Godt gået.
Det gør mere ondt at tabe, når jeg er så tæt på målstregen.
En million dollars kan ændre ens liv.
Og jeg begyndte at se for mig, hvad det kunne gøre for mine elskede.
Derfor begyndte jeg at spille virkelig aggressivt og stærkt.
Jeg er skuffet over, at jeg ikke vandt. Men hvis jeg ikke kan få pengene,
er der personer tilbage, som jeg gerne under pengene.
Nå.
Så var I tre.
En af jer forlader The Stag i aften med en million dollars.
Det sidste bedrageriske spil begynder snart.
Men først har vi den sidste aktivitet.
Jo bedre man klarer sig,
jo bedre chance har man for at vinde pengene.
Kom med mig ovenpå.
Vi er godt nok en gruppe særlinge.
-Hold da kæft. -Du godeste dog.
-Og jeg er den smukkeste af os. -Ja.
Hold nu op.
Jeg troede, at jeg skulle hjem.
Lige nu er min taktik ikke at være millionæren.
Jeg må ikke sænke paraderne, for hvis jeg gør det, får jeg problemer.
Så længe jeg ikke møder bump på vejen,
kan jeg måske skøjte herfra med en million dollars.
Jeg er ret sikker på, at Kaleb har pengene igen.
Jeg holdt øje, mens Kat åbnede sin æske.
Kaleb måbede nærmest, og det virkede lidt falsk.
Millionæren får en fordel i den sidste aktivitet,
så jeg er opmærksom på et hint for at bekræfte, at det er Kaleb.
Jeg blev chokeret, da Kats æske var tom.
Folk troede, hun havde pengene.
Nu aner jeg ikke, hvem millionæren er.
Så den her aktivitet er altafgørende.
Lige nu kan jeg bare håbe, at jeg har en chance mod de to fyre.
Tiden er gået,
og jeg skal finde ud af, hvem der har pengene og tage dem.
Kaleb, Lauren og Nick.
Vi er snart ved målstregen.
Men først skal vi bestemme rækkefølgen i vores sidste spil
med en gæsteaktivitet, der sætter jeres observationer på prøve.
Den hedder kimsleg.
I går ind i rummet alene.
Jeg viser jer 20 genstande i denne kommode i 30 sekunder.
Så dækker jeg dem til,
og I skal nævne så mange genstande, som I kan på 60 sekunder.
Den person, der husker flest korrekte genstande, vinder.
Gæsten på tredjepladsen i denne aktivitet
får en betydelig ulempe i det sidste spil.
Som jeg sagde til middagen,
eftersom I ikke eliminerede millionæren,
får millionæren lagt tre genstande til sin score.
Millionæren får tre genstande,
så jeg kan finde ud af, hvem millionæren er før sidste spil.
Hvis Lauren og jeg får høvl,
er det ret sikkert, at vi "ved", at Kaleb har pengene.
Rækkefølgen er vilkårlig.
Kaleb, du starter.
Lauren, du er nummer to. Nick, du er den sidste.
Nick og Lauren, forlad lokalet, så Kaleb kan spille kimsleg.
-Held og lykke. -Tak.
Det er ekstremt vigtigt at vinde den her aktivitet,
og jeg har en fordel, hvilket er fantastisk,
men det må ikke være åbenlyst,
at jeg er millionæren.
Min strategi er at huske nok genstande.
Jeg vil vinde, men det må ikke være åbenlyst, at jeg fik tre ekstra genstande.
Lommelygte, barbermaskine, tøjklemme, terning.
Lommekniv.
Fingerbøl.
Handsker, lommeur.
Mønt.
Spillekort.
Saks.
Hængelås.
Jeg nævner genstandene en efter en.
Jeg kunne sige æble, kikkert og jeton, men jeg tror, jeg stopper nu,
for jeg har en fordel,
og jeg er sikker på, at når jeg lægger dem oveni,
er min score god nok til at vinde, uden det ser åbenlyst ud.
Okay, Kaleb. Hent venligst Lauren.
Tak.
Midaldrende mødre undervurderes, men lad mig lige sige noget.
Jeg er vant til, at der er otte millioner ting på gulvet.
Det er almindeligt hos mig.
Jeg har en chance, hvis jeg kan holde hovedet koldt.
-Når du er klar, åbner jeg æsken. -Kom så.
Ur, terning, tøjklemme, barbermaskine, lommelygte, tøjklemme, barbermaskine.
Lommelygte, børste, mønt, fingerbøl, lås, æble, golfbold, kikkert, kort.
Genstandene er forbundet til aktiviteter eller ting, der findes på The Stag.
Det er fint. Den klarer jeg.
Okay.
Ur, terning, tøjklemme, handsker, pokerjeton.
Spillekort, kikkert, fingerbøl.
Der var en mønt. Der var…
Fingerbøl.
Har jeg sagt lommelygte?
Terning, børste.
Der var…
Jeg begynder at remse ting op, og så lukker min hjerne ned.
Og nu ser jeg de samme seks ting, jeg har nævnt igen og igen.
Schweizerkniv.
Morhjerne findes.
Blink, hvis det var okay.
Intet. Okay.
Men det er forbi.
Jeg skal bare gøre det bedre end en af dem og ikke være sidst.
Hvordan går det?
Fint. Jeg er lidt nervøs, men alt vel.
-Klar til dit livs mest intense spil? -Det er jeg vel.
30 sekunder til at huske alt er ikke ret meget tid.
Jeg føler, at jeg zoner lidt ud.
Jeg skal bare få det klaret.
Barberblad.
Lommelygte, tøjklemme, terning, mønter,
handske, sølvdollar… Sølvdollar, handske, børste.
Hængelås, saks, pibe, nøgle, kniv.
Pokerjeton, æble, golfbold, korkprop, kort.
Jeg gentager dem højt i den rækkefølge, de ligger i.
Så lukker han æsken. Jeg er færdig.
Lommelygte, barberblad, tøjklemme, terning.
Åh nej.
Jeg går i stå, fordi presset er umenneskeligt.
Men jeg har en god hukommelse.
Min hjerne er noget yngre i forhold til de andre to.
Og jeg må bare lede i min hjerne.
Handske, mønt…
Æble, golfbold, kikkert, hængelås, nøgle,
fingerbøl.
Hvad lå i midten? Pibe, kniv.
Pokerjeton.
Børste.
Kort.
Der var en masse i midten. Korkprop. Jeg ved det ikke.
Jeg håber, jeg gjorde det okay. Jeg skal i top to.
Siden starten har jeg sagt,
at en god iagttagelsesevne ville føre til en million dollars.
Og I har nu spillet det spil, der har sat det på prøve.
På tredjepladsen med 12 genstande,
Lauren.
Helt ærligt. For pokker.
På andenpladsen med 15 genstande
er det Kaleb.
Det betyder, at Nick vinder med 18 genstande.
Flot. Hvordan har du det?
Godt. Jeg vidste ikke, hvor mange de andre ville få.
Det er fint.
Med den førsteplads er jeg et godt sted.
Men jeg ville finde millionæren, og jeg er forvirret.
Jeg ved ikke, om Kaleb havde en fordel.
Og jeg mistænkte slet ikke Lauren.
Men 12 er et ret lavt antal.
Måske tabte hun med vilje. Hun tror, ingen mistænker hende.
Det ville være vildt at gøre, men det ville også være aggressivt.
Jeg ved det ikke.
Gæster, så er vi her.
Det sidste spil handler om kløgt, intelligens og bedrag.
Lad os ikke tøve. Kom med mig.
Jeg er virkelig skuffet.
Jeg troede ikke, at presset ville påvirke mig sådan.
I den aktivitet, jeg nok skulle klare mig bedst,
klarede jeg mig værst.
Det betyder ikke, at jeg ikke kan udrette et mirakel.
Jeg var ikke kommet, hvis jeg ikke troede på det.
Spillet er ikke slut. Jeg giver ikke op.
Jeg er forvirret.
Laurens forfærdelige præstation i aktiviteten gør,
at jeg nu tvivler på Lauren.
Men min mavefornemmelse peger på Kaleb.
Jeg må betragte, hvordan de opfører sig nu.
Alt afhænger af det her.
Jeg er 26. Nogle gange føles det, som om jeg er lidt bagud.
I den alder troede jeg, at jeg kunne have givet mere til mine forældre.
Hvis jeg vinder millionen, bliver det muliggjort.
Det ville ændre mit liv fuldstændig.
Jeg forventede ikke, at Nick gjorde det så godt.
Aktiviteten har helt sikkert gjort Lauren mere mistænkelig,
hvilket er en god ting.
Lauren er på tredjepladsen.
Tænker Nick mon, at hun tabte med vilje for at skjule sig i det åbne?
Jeg må omgruppere.
Det er ikke en mulighed, at jeg tager herfra uden en million dollars.
Koste hvad det vil.
Gæster, velkommen til slutspillet.
Det afgør, hvem der rejser fra The Stag en million dollars rigere.
Første- og andenpladsen fra kimsleg, Nick og Kaleb,
skal hver især træffe en beslutning.
De kan bytte indholdet af en æske med en anden eller foretage sig intet.
Kaleb starter.
Han kan bytte indholdet af sin æske med Laurens eller Nicks
eller bytte Nicks æske med Laurens.
Eller han kan lade alt være, som det er nu.
Så vælger Nick uden at vide, hvad Kaleb valgte at gøre.
Han får de samme valgmuligheder. Byt om på to æsker eller gør intet.
Lauren, du er på tredjepladsen og må ikke rykke rundt på æsker.
Men du kan stadig påvirke, hvad Kaleb og Nick gør.
Med den rette blanding af held og manipulation
kan pengene ende i din æske.
Hvis du ikke har pengene,
så tænk over, hvor de er, og hvordan får du dem?
Hvis du har dem, hvor langt vil du så gå for at beholde dem?
Mens I tre er her,
får I en mulighed for at tale som en gruppe.
Find ud af, hvor pengene er.
Lige nu må jeg gøre alt, hvad jeg kan for at aflede opmærksomheden fra mig,
så min æske ikke vælges, og jeg kan beholde den.
Derfor får jeg det til at se ud, som om jeg går efter Lauren,
så jeg kan fjerne opmærksomheden fra mig.
Værsgo.
Lauren, det her har jeg aldrig spurgt dig om
i al den tid, vi har været her.
-Så jeg må hellere gøre det nu. -Okay.
Er du millionæren?
Jeg stiller ingen spørgsmål, og jeg svarer heller ikke.
Min eneste chance for at få byttet rundt på min æske er,
hvis de tror, at den indeholder penge.
Hvis jeg ikke siger ret meget,
kommer de måske i tvivl.
Nogle gange må man satse alt på ét bræt.
Det gør jeg nu.
Hvad synes du om det?
Det ved jeg ikke.
Har du noget i din æske?
Det ved jeg ikke.
Så du vil ikke svare ja eller nej?
-Jeg siger ikke mere. -Så… Okay.
Er Laurens æske tom?
Det ved jeg ikke.
Lauren. Tror du, jeg har pengene?
Jeg spørger og svarer ikke.
Det, at du ikke svarer på spørgsmål,
er ret mærkværdigt.
Kaleb prøver at få mig til at tro, at Lauren har pengene.
Kaleb virker mere nervøs.
Min mavefornemmelse siger, at Lauren ikke har pengene.
Kaleb skal holde fast i pengene, så jeg kan tage dem.
Han skal tro, at jeg tror, det er Lauren. Det tror han nu.
Jeg følger oddsene.
Det virker ret usandsynligt, at Kaleb har pengene igen.
Det giver ikke mening i forhold til oddsene.
Det med at bytte æske giver mig hovedpine, og…
Jeg ved det ikke.
En sidste chance.
Tal nu, eller ti for evigt.
Okay?
Nick, du handler sidst.
Så du kan tænke over det. Kaleb, bliv her sammen med mig.
Lauren og Nick, gå venligst ovenpå.
Kaleb.
Det er dig og mig og de tre æsker.
Du kan bytte indholdet af en æske med en anden.
Eller lade være.
Så får Nick den samme mulighed.
Du ved ikke, om din beslutning var korrekt eller ej.
Ikke før til allersidst.
Du skal gennemtænke alle muligheder og træffe dit valg.
Din fremtid kan afhænge af det.
Mit næste træk er altafgørende.
Tanken strejfer mig at løbe en risiko
og rykke pengene over i Nicks æske og se, om de vender tilbage.
Men jeg tror, der er en god mulighed for,
at Nick tror, at Lauren er millionæren.
Hvis ingen rører min æske,
kommer pengene hjem med mig.
Så hvad vælger du at gøre, Kaleb?
Jeg vælger at lade min æske og dens indhold være her.
Det er gjort.
Gå venligst ovenpå og vent.
-Tak. -Tak.
-Hvad så, cowboy? -Hvad så?
-Skal vi snakke lidt? -Bestemt.
-I kan få lidt privatliv. -Tak, Lauren.
Mit mål er at få bekræftet, at han startede med pengene.
Jeg vil få Kaleb til at tro, at jeg tror, det er Lauren,
så han tror, han er i sikkerhed.
Jeg vil se hans reaktion.
Som sagt kigger jeg på oddsene.
Jeg er meget sikker på, at Lauren startede med pengene.
Jeg ved bare ikke, om du tog dem fra hende.
Jeg er tilbøjelig til
at tage Laurens æske.
Jeg tror, det virkede.
Nick tror, at Lauren er millionæren,
og det er et godt scenarie for mig.
Hvorfor er du så sikker på, at Lauren har pengene?
Det er jeg ikke.
Jeg tror, du startede med pengene.
Nick, Peter afventer dig.
Jersey Nick ved, at jeg har pengene lige nu,
og det er ikke godt.
Okay.
Vent lige.
Jeg kan kun beholde millionen, hvis jeg overbeviser Nick om,
at jeg har rykket pengene til hans æske, så han lader min æske være.
Troede du, jeg havde pengene?
Ja.
Da jeg spurgte Lauren, om hun var millionæren,
kiggede du konstant ned i jorden, og jeg forstod det ikke rigtig.
Så din æske var tom?
Ja.
Du tog vel ikke min tomme æske, vel?
Er den da tom?
Du startede med pengene, og jeg ville have,
at du ikke rykkede rundt på noget,
men du fik mig lige til at tro, at du byttede om på vores æsker
i håb om, at jeg bytter dem tilbage.
Jeg gjorde det, jeg følte var bedst for mig.
Og du tog min?
Det ville være vovet.
Det lyder, som om du tog min.
Nick, følg med mig.
Javel.
Det er de vildeste minutter i mit liv.
Hvis Kaleb havde nosserne til at give mig pengene,
behøver jeg ikke gøre noget,
men hvis Kaleb beholdt pengene, skal jeg bytte æske med Kaleb.
Jeg ved ikke, hvad der er det rigtige at gøre.
Nick.
-Peter. -Du skal træffe en millionbeslutning.
Og du skal træffe den nu.
Jeg gik herind med den viden, at pengene ikke er i min æske,
og jeg havde på fornemmelsen, at de er i Kalebs.
Det er muligt, at han gav mig dem og forventer,
at jeg bytter dem igen.
Han er en god løgner og en god spiller.
Jeg burde nok ikke bytte æskerne.
Der er en god chance for, at der er penge i den her æske.
Jeg står i en vanskelig situation.
Jeg ved det ikke.
Det er den sidste beslutning, du skal træffe i spillet.
-Den vigtigste. -Nøj, mand.
Hold nu op.
Byttede han med mig…
…fordi han tror, jeg bytter igen?
Jeg har ikke været 100 % sikker på noget, siden jeg ankom til The Stag,
men jeg har fulgt min mavefornemmelse, så det er det, jeg gør nu.
Nick, har du truffet en beslutning?
Det har jeg.
Det er gjort.
Velkommen tilbage.
Nu skal vi finde ud af, hvem der er den sidste millionær.
Okay, på mit signal
skal I åbne jeres æsker på nøjagtig samme tid.
Tre,
to,
en.
Åbn.
Tillykke.
Hvordan har du det?
Jeg er helt målløs.
Jeg elsker jer begge.
Jeg føler, jeg får hjertestop.
-Lad være med det. -Du godeste.
Det er vanvittigt.
Jeg fatter ikke, at jeg lykkedes med det.
Jeg ville ikke bytte med Kaleb,
men jeg var så heldig at spille Stag-bluff med ham.
-Tusind. -Fold.
Det lykkedes mig at læse ham lidt.
Jeg folder. Fold. Fold.
Helt ærligt.
Efter det spil var min generelle forståelse,
at Kaleb ikke vil løbe store risici i det her spil.
Fyren, der aldrig satsede,
ville ikke give sine penge væk i det sidste spil.
Kaleb, du holdt fast i de penge helt til det sidste.
Og Nick, du besluttede modigt at stjæle dem.
-Sikke et spil. -Sikke et spil.
Han fik mig.
Jeg blev slået.
Jeg har lige mistet en million dollars.
Jeg er skuffet, men jeg spillede godt,
og det ved jeg bare.
Jeg rejser hjem til en skøn kone og to fantastiske børn.
Jeg skal køre på den gamle, slidte traktor
og sælge huse i en by, hvor der bor under 300,
og jeg vil stadig bare være Kaleb.
Og det har jeg det helt fint med.
Tillykke, millionær.
Det var meget usandsynligt, efter jeg blev nummer tre i aktiviteten.
Jeg forsøgte.
Jeg vandt ikke, men jeg tager hjem til min familie,
mine hunde og min seng,
og jeg spillede et spil, som jeg kan være stolt af.
Det er nok for mig.
Jeg håber, flotte Nick bruger dem fornuftigt
og ikke brænder dem af på hårgelé og tandblegning.
Hvis jeg er heldig, køber han en bil til mig.
Nu tager jeg hjem til min mor, søster og far med langt mere frihed.
Jeg er stolt af mig selv, og det vil min familie også være.
Jeg har satset på mig selv hele mit liv.
Og det bliver jeg ved med til det sidste.
Nick løj også om noget andet.
Han er ikke flot.
Tekster af: Niels M. R. Jensen